Jelle Goes
Jelle Quirinus Goes (sündinud 26. märtsil 1970 Hilversumis) on Hollandi jalgpallitreener, kes oli aastail 2000–2004 Eesti koondise abi- ja aastail 2004–2007 peatreener. Peatreeneri ametis oli tema eelkäijaks Arno Pijpers ja mantlipärijaks Viggo Jensen. 29. juunil 2007 sai ta Eesti Jalgpalli Liidu Kuldmärgi. 2008–2009 töötas Goes Venemaa jalgpalliklubi Moskva CSKA duubelkoosseisu juhendajana ja 2010–2012 Hollandi klubi PSV Eindhoven noortejuhina. 2012 suundus taas Venemaale, kus asus Mahhatškala Anži noorteakadeemia juhiks.